《王彦芳绣荣堂》
元代·成廷圭

色丝不染胭脂井，银汉缲成五色纹。织女机中翻海水，谏官衣上绣春云。

清严地位人谁到，错综天章手自分。他日锦归当白昼，江花江草亦欣欣。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。